Beležka koordinacije za uvedbo novega obračuna omrežnine, ki je bila dne 12. 12. 2023 od 9:00 do 9:40 ure preko MS Teams. Posnetek je odložen na: <https://www.sodo.si/sl/za-dobavitelje/predstavitve-za-dobavitelje/video-vsebine>.

Dnevni red in vsebina:

1. **Soglasje k pozivu IPET (Boštjan Topolovec)**

Glede na odločitev sekcije IPET pri EZS, da na ministrstvo podamo prošnjo k objavi načina obračuna prispevka OVE in SPTE za nov obračun omrežnine, se koordinaciji predlaga, da se priključi prošnji. Nobeden od prisotnih predlogu ni nasprotoval, zato bo v prošnji sekcije IPET ministrstvu za čim prejšnjo določitev obračuna prispevka OVE in SPTE vključena tudi koordinacija za pripravo novega obračuna omrežnine.

1. **Priprava informacijske podpore in procesi za izvedbo novega obračuna omrežnine (Mitja Prešern)**

Mitja opiše ključne aktivnosti EDP-jev in Informatike.

1. **Plan testiranja (Maja Košir) Priloga zapisnika je XLS s tremi listi v pomoč dobaviteljem**

Maja Košir opiše plan testiranja:

* iz četrtka na petek se vzpostavi testno okolje, da se lahko začne testiranje.
* V petek pozno popoldne bo za vsakega dobavitelja na voljo nekaj testnih vzorcev..
* M1-4 testiranje se začne 20.12.
* Opozorilo za določene uporabnike 1, 2 in 3 se spremeni LB v SB za potrebe testiranja.
* Ugotovitve testiranja pošiljajo dobavitelji na elektronsko pošto EDP-jev:
  + EL CE: [obracun@elektro-celje.si](mailto:obracun@elektro-celje.si);
  + EL LJ: [omreznina@elektro-ljubljana.si](mailto:omreznina@elektro-ljubljana.si);
  + EL MB: [obracun@elektro-maribor.si](mailto:obracun@elektro-maribor.si);
  + EL PR: [SpremembeDobaviteljevEP@elektro-primorska.si](mailto:SpremembeDobaviteljevEP@elektro-primorska.si);
  + EL GO: [info.obracun@elektro-gorenjska.si](mailto:info.obracun@elektro-gorenjska.si);

Obvezna vsebina sporočila dobavitelja je:

* napišite, da gre za TEST,
* na katero merilno mesto (DIS-SMM) se nanaša,
* Za kateri primer testa gre - opisno prosim kratko in pri tem uporabite tabelo,
* kaj je ugotovitev,
* kaj je vprašanje (če je),
* Ime, priimek, elektronska pošta in dosegljiv telefon (ne centrala).

1. **Zaključek leta (Maja Košir)**

Zaključek leta in zadeve, ki jih morajo dobavitelji pri delu upoštevati za učinkovit zaključek leta:

* prva obdelava bo v sredo 3. 1. 2024, nato bo obdelava vsak delovni dan do zaključka realizacije, ki bo v sredo 10. 1. 2024.
* Izračun letnih količin za trošarino za leto 2023 se izdela v sredo 10. 1. 2024 po zaključku realizacije, podatki bodo na razpolago 11. 1. 2024 zjutraj. Na ELES se posreduje podatke za masovni uvoz.
* Menjava dobavitelja:
* zahteve za menjavo dobavitelja oddajati sproti. Rok za potrditev zahteve je 5 delovnih dni od datuma prejema zahteve (3. odstavek 258. člena SONDSEE). V kolikor boste vse zahteve oddali zadnje dni, jih ne bo mogoče pravočasno obdelati, ker bomo tudi mi imeli zaradi praznikov in dopustov zmanjšane ekipe.
* Fiksirati datum menjave na 1. 1. 2024  - za pogodbe z veljavnostjo od 1. 1. 2024 dalje, na pogodbe jasno napišite, da želite menjavo na 1. 1.
* Za odobrene menjave dobavitelja, katerih datum odobritve je >1. 1. 2024 se do vključno 10. 1. 2024 zaklene možnost vnosa odbirka preko CEEPS za novega dobavitelja s sporočilom, da je vnos odbirka mogoč od 11. 1. 2024 dalje, odbirek lahko vnesete z datumom, ki je večji ali enak datumu odobritve menjave dobavitelja.
* Odbirke sporočene preko dobavitelja (izjema odbirki CEEPS za potrebe menjave dobavitelja) se v obdobju od 1. 1. do vključno 10. 1. 2024 datira na 1. 1. 2024, grafični vmesnik v tem obdobju ne sme dopustiti vnosa odbirka z višjim datumom kot je 1. 1. 2024.
* Do vključno 10. 1. 2024 se lahko delajo samo spremembe, katerih datum spremembe je do vključno 1. 1. 2024, spremembe katerih datum spremembe je večji od 1. 1. 2024 delamo od 11. 1. 2024 dalje.
* V obdobju od 21. 12. 2023 do vključno 10. 1. 2024 se ne izvaja odklopov zaradi odpovedi pogodb ali neplačila omrežnine, ker odklopa v sistemu ne bo mogoče evidentirati, delajo se odklopi na zahtevo odjemalca, ki se v sistem v primeru, da je odklop izveden po 1. 1. 2024, evidentirajo po zaključku realizacije. V tem času se lahko izvaja obveščanje odjemalcev o neporavnanih obveznostih oz. odpovedi pogodbe bodisi na merilnem mestu ali po drugih kanalih (telefon, elektronska pošta).
* Rok za sporočanje sprememb PDP pri merilnih mestih samooskrbe je vključno 25. 1. 2024. Obdelava za obroke je 29. 1. 2024. Zahtevo moramo še potrditi, zato prosim, da zahteve oddajajte sproti.

Ponovno vas opozarjamo, da CEEPS omogoča tudi vnos odbirka, ki odstopa od dogovorjenih kriterijev, potrebno ga je samo dvakrat potrditi in pride na stran distribucije v potrditev. Pozivamo vas, da se v teh primerih poslužujete te poti in ne pisne komunikacije preko maila.

**Naslednji sestanek** koordinacije za nov obračun omrežnine z dobavitelji je dogovorjen za četrtek 21. 12. 2023 ob 9:00 uri. Vabila se pošljejo v koledarje s TEAMS povezavo. Predvideni sta dve točki dnevnega reda:

1. testiranje,
2. odgovori na vprašanja dobaviteljev.

Priloga:

* XLS v pomoč dobaviteljem za testiranje